יפןיפן
זהו שם יפני; שם המשפחה הוא יושיהידה. 
**יושיהידה סוגה** (ביפנית: **菅 義偉**; נולד ב-6 בדצמבר 1948) הוא פוליטיקאי יפני, שכיהן כראש ממשלת יפן. קודם לכן היה מזכיר ממשלת יפן מאז 2012, בעל הכהונה הארוכה ביותר בתפקיד זה בהיסטוריה של יפן. הוא חבר המפלגה הליברלית-דמוקרטית (LDP), ומכהן כחבר בבית הנבחרים היפני מטעם המחוז השני של קנאגווה. כיהן בעבר כשר לענייני פנים ותקשורת בין השנים 2006–2007.

בספטמבר 2020 התמודד במירוץ במפלגה הליברל-דמוקרטית לראשות המפלגה, לאחר שראש הממשלה מטעמה, שינזו אבה, הודיע על פרישתו מסיבות רפואיות. ב-14 בספטמבר ניצח במירוץ, ולפיכך החליף אותו בתפקיד ושימש כראש ממשלה החל מ-16 בספטמבר 2020 עד אוקטובר 2021.

ילדותו
------

סוגה נולד למשפחת חקלאים שעסקו בגידול תותים בעיר יוזאווה שבמחוז אקיטה. אחרי שסיים את הלימודים בבית הספר התיכון, עבר לטוקיו כדי ללמוד משפטים בבית ספר לילה באוניברסיטת הוסיי (אנ') ב-1973. בעבר פורסם כי הוא בחר באוניברסיטת הוסיי מפני שהיא הייתה האפשרות הזולה ביותר, וכן עבד במפעל לייצור קרטון.

קריירה פוליטית
--------------

אחרי שסיים את הלימודים באוניברסיטה, סוגה החל לעבוד בקמפיין שערך אחד המתמודדים לבית היועצים של יפן ובהמשך שימש כמזכיר לחבר הדיאט מטעם המפלגה הליברל-דמוקרטית היקוסבורו אוקונוגי (אנ') למשך 11 שנה, עד אוקטובר 1986, כשסוגה החל לקדם את הקריירה הפוליטית שלו עצמו. סוגה נבחר לכהן במועצת העיר של יוקוהמה באפריל 1987, לאחר קמפיין שכלל ביקורים ב-30 אלף בתים, ובמהלכו החליף שישה זוגות נעליים. הקמפיין שלו כלל גם נאומים בתחנות רכבות סואנות, צעד פופולרי בקרב פוליטיקאים יפנים כיום.

ב-1996 נבחר סוגה לכהן בדיאט היפני, בית הנבחרים התחתון מטעם המחוז השני של קנאגווה. ב-1999, באירוע חריג בפוליטיקה היפנית, העביר את תמיכתו מראש הממשלה קייזו אובוצ'י למזכיר המפלגה לשעבר סירוקו קג'יאמה (אנ'). מאז 1996 מכהן ברציפות בדיאט.

סוגה מונה בנובמבר 2005 לסגן בכיר לשר לענייני פנים ותקשורת של יפן בממשלת ג'וניצ'ירו קואיזומי. בספטמבר 2006, בממשלתו הראשונה של שינזו אבה מונה לשר לענייני פנים ותקשורת וכן לשר ההפרטה והדואר. הוא שיחק תפקיד חשוב במדיניות "מס ביתי" (Hometown tax) המאפשרת לאזרחי יפן באזורים מעויירים לתרום לאזורים כפריים ולקבל החזר מס על כך. באוקטובר 2011 מונה ליושב ראש ארגון המפלגה הליברל-דמוקרטית ומטה הקמפיין. בספטמבר 2012 החל לכהן כמזכיר בפועל של מפלגתו.

### מזכיר הממשלה

סוגה ואבה נותרו קרובים וב-2012 דחק בו סוגה להתמודד לנשיאות המפלגה. בניגוד לרבים מבני בריתו של אבה, סוגה דחף אותו להתמקד בכלכלה ולעסוק פחות בוויכוח על סעיף 9 לחוקת יפן שקובע כי יפן לא תיקח חלק במלחמה.

אחרי ניצחונו של אבה בבחירות 2012, סוגה מונה למזכיר הממשלה היפנית, ובספטמבר 2014 קיבל את תיק השר הממונה על הבסיסים באוקינאווה. בתפקידיו אלו שימש גם כיועץ לראש הממשלה, ולקח חלק פעיל בניהול הממשלה. נושאים נוספים שקידם היו היוזמות הממשלתיות למשיכת עובדים זרים ותיירים למדינה, וכן עסק בהורדת מחירי חשבוניות הטלפון היפניות. הוא קשור לארגון הלאומני ניפון קאיגי (אנ'). כחלק ממאמציו למשוך עובדים זרים למדינה, ובגיבויו של אבה, הצליח סוגה להתגבר על ההתנגדות להכנסת עובדים זרים לא מיומנים וייסד תוכנית התמחויות למשרות בעלות שכר נמוך. הוא תמך גם בפעולות משמעותיות ואגרסיביות של הבנק המרכזי היפני במטרה לבלום את הדפלציה.

יושיהידה סוגה מכריז על השם החדש "Reiwa" לעידן הקיסרי החדש
ב-2015 ספג ביקורת על כך שעודד נשים יפניות "לתרום למדינתן" על ידי הבאת יותר ילדים.

עם התפרצות נגיף הקורונה ביפן שיחק סוגה תפקיד מרכזי בהתמודדות עם המגפה, כשבעת מחלוקות בין השרים בממשלה הצליח להוביל שיתופי פעולה לעצירת ההתפשטות של הווירוס.

### המירוץ לראשות המפלגה הליברל-דמוקרטית

בעקבות התפטרותו של שינזו אבה מראשות המפלגה באוגוסט 2020, עלה שמו של סוגה כמועמד המוביל להחליפו, תוך שקיבל תמיכה מסגנו של אבה, טארו אסו, היחיד מלבד סוגה המכהן גם כן בממשלה מאז 2012 וכן ממזכ"ל המפלגה טושיהירו ניקיי, ובהמשך גם משני הפלגים המרכזיים במפלגה.

ב-14 בספטמבר ניצח סוגה במירוץ לראשות המפלגה, והוא נכנס לתפקיד ראש ממשלת יפן ב-16 בספטמבר.

בראשות הממשלה
-------------

במסיבת העיתונאים הראשונה שערך כראש ממשלת יפן, הצהיר סוגה כי בתפקידו יתמקד בראש ובראשונה במגפת הקורונה, וכן בתעסוקה, בהבטחת ביטחון העסקים, בהמשך מדיניות אבנומיקס ובטרנספורמציה הדיגיטלית של יפן.

### מדיניות חוץ

באוקטובר 2020 יצא סוגה לביקור הראשון שלו כראש ממשלה בווייטנאם ובאינדונזיה. על פי ההערכות, סוגה בחר בשתי המדינות ששוכנות בדרום–מזרח אסיה עקב המתיחות הגוברת בין ארצות הברית וסין. בהמשך פורסם שיפן מתכננת לחתום על הסכם שיאפשר מכירת נשק וטכנולוגיה לווייטנאם.

לאחר שג'ו ביידן נבחר לנשיאות ארצות הברית, אמר סוגה כי ברצונו לפגוש את ביידן בהקדם האפשרי ולדון בברית הביטחון בין שתי המדינות, מגפת הקורונה ומשבר האקלים. בפרט, סוגה אמר כי הוא שוקל להשתתף בפסגת האקלים העולמית שהציע ביידן במטרה לקדם את היעד להפוך את יפן למדינה נייטרלית פחמנית עד 2050. סוגה התחייב גם לקרן בסך שני טריליון ין לקידום מחקר בנושא טכנולוגיות הוצאת פחמן משימוש (Decarbonization) והגדרת מטרות ספציפיות בוועידת שינוי האקלים ה-26 של האו"ם. סוגה היה המנהיג הזר הראשון שנפגש עם ג'ו ביידן בבית הלבן באפריל 2021.

### מגפת הקורונה

 ערך מורחב – **מגפת הקורונה ביפן**  

בנאום תחילת השנה שלו, סוגה התחייב להשתלט על מגפת הקורונה ולהתקדם בהכנות לקראת המשחקים האולימפיים ביפן שתוכננו לקיץ 2020 אך נדחו בשנה עקב המגפה העולמית.

סוגה יישם את תוכנית התמריצים GoTo, המספקת הנחות משמעותיות על נסיעות בתוך יפן כתגובה להשפעה הכלכלית של הקורונה. עם זאת, היא הושעתה בדצמבר 2020 עקב ביקורות על כך שהיא סייעה להפצת הנגיף וסתרה את המסר של הממשלה להימנע מנסיעות מיותרות.

סוגה נאלץ לספוג ביקורת על אופן הטיפול שלו בהתפשטות המגפה. נוכחותו בארוחה יקרה בהשתתפות מספר פוליטיקאים ומפורסמים אחרים ושהתקיימה אחרי ההחלטה להשעות את תוכנית התמריצים בתיירות הפנים זכתה למחאה בקרב הציבור. כל הנוכחים בארוחה היו בני למעלה מ-70, קבוצת גיל בסיכון להידבק בנגיף. זאת בתקופה שבה הממשלה המליצה להימנע מארוחות בהשתתפות של יותר מחמישה משתתפים. סוגה התנצל לאחר מכן.

בינואר 2021 הוכרז על מצב חירום במטרופולין טוקיו ובשלושת המחוזות הסובבים אותו, ההכרזה הראשונה על מצב חירום מאז אפריל 2020. מצב החירום קבע מספר הגבלות כשעודדה עבודה מהבית והתושבים נאלצו להימנע מנסיעות לא חיוניות, אולם בתי הספר נותרו פתוחים. למרות שמצב החירום אינו בעל סמכות משפטית בפני עצמו, סוגה הצהיר שהממשלה תשקול לתקן את החוק כדי לאפשר לרשויות המקומיות לאכוף את ההנחיות בקרב העסקים. סוגה התחייב גם למענקים של עד 1.8 מיליון ין בחודש לכל מסעדה העונה לבקשה בדבר קיצור שעות הפעילות שלה.

### התפטרות

ב-3 בספטמבר 2021 הכריז יושיהידה סוגה על כך שלא יתמודד שוב בבחירות לראשות המפלגה. ההכרזה התרחשה על רקע הירידה של שיעורי התמיכה בו לשפל של כל הזמנים (מתחת ל-30% לפי סקרים באותה עת), ובשעה שיפן נאלצה להתמודד עם הגל החמור ביותר של הקורונה עד אותה תקופה, ובמהלך הבחירות הכלליות ביפן. ההתפטרות שלו תקפה החל מ-30 בספטמבר, יום למחרת הבחירות לראשות המפלגה הליברל–דמוקרטית. ההודעה שלו נערכה במהלך מסיבת עיתונאים בה היה אמור להודיע על חילופי גברי בצמרת המפלגה; למרות שהתכוון להתמודד בשנית עד יום קודם לכן, הן שינזו אבה והן טארו אסו סירבו לשתף פעולה עמו, מה שהביא להודעה שלו למחרת בבוקר.

### תמיכה

הקבינט של סוגה ראה שיעורי תמיכה משתנים מאז התפטרותו של שינזו אבה. שיעור התמיכה בו ירד מ-74% בספטמבר 2020 ל-42% בינואר 2021. זהו שיעור התמיכה הנמוך ביותר בראש ממשלה יפני מאז אוקטובר 2010, עת התרחשה ההתנגשות בסירה סנקקו. התמיכה חזרה לעלות מ-38% ל-42% במרץ 2021. התמיכה הגיעה לשפל במאי 2021, עם 33%. במהלך עליית מקרי הקורונה בטוקיו ובסביבתה, שיעור התמיכה בסוגה ירד ל-28% באוגוסט, בעוד יפן מארחת את אולימפיאדת טוקיו.

חיים אישיים
-----------

נשוי למריקו סוגה, ולזוג שלושה בנים. אשתו היא אחותו של קולגה של סוגה מהתקופה בה עבד בלשכתו של חבר הדיאט היקוסבורו אוקונוגי.

קישורים חיצוניים
----------------

ויקישיתוף מדיה וקבצים בנושא **יושיהידה סוגה** בוויקישיתוף
* 

* אתר האינטרנט הרשמי של יושיהידה סוגה (ביפנית) (ביפנית)
* יושיהידה סוגה, ברשת החברתית פייסבוק

* יושיהידה סוגה, ברשת החברתית טוויטר

* יושיהידה סוגה, ברשת החברתית אינסטגרם

* יושיהידה סוגה, סרטונים בערוץ היוטיוב
* יושיהידה סוגה, באתר אנציקלופדיה בריטניקה (באנגלית)
* HUSSEIN, Sara; HASEGAWA, Kyoko (14 בספטמבר 2020). "Japan ruling party picks successor to PM Abe". AFP. נבדק ב-14 בספטמבר 2020 – via Yahoo News. `{{cite news}}`:  (עזרה)
* ניסים אוטמזגין, אָבֶּה שינזוֹ – רטרוספקטיבה פוליטית, באתר "דיומא", 15 באוקטובר 2020
* סוכנויות הידיעות, מגדל התותים יהיה ר"מ יפן: "אצטרך עזרה", באתר ynet, 14 בספטמבר 2020
* ynet והסוכנויות, אחרי האולימפיאדה ובצל הביקורת: ר"מ יפן פורש, באתר ynet, 4 בספטמבר 2021

הערות שוליים
------------

1. ↑  "The Key Government Post of Chief Cabinet Secretary". *nippon.com*. 2019-05-27. נבדק ב-2020-08-28.
2. ↑  Hashimoto, Goro (2019-07-03). "Suga Yoshihide: Japan's Next Prime Minister?". *nippon.com*. נבדק ב-2020-08-28.`{{cite web}}`: תחזוקה - ציטוט: url-status (link)
3. ↑  Ryall, Julian (2019-05-05). "Who will lead Japan after Abe? Washington visit offers new clues". *South China Morning Post*. נבדק ב-2020-08-28.`{{cite web}}`: תחזוקה - ציטוט: url-status (link)
4. ↑  Shigeta, Shunsuke (2019-05-12). "How Abe's deputy Suga grew to power broker and possible successor". *Nikkei Asian Review*. נבדק ב-2020-08-28.`{{cite web}}`: תחזוקה - ציטוט: url-status (link)
5. 1 2  "プロフィール 菅義偉を語る人々". *内閣官房長官・衆議院議員　菅（すが）義偉 ホームページ*. נבדק ב-2020-08-28.`{{cite web}}`: תחזוקה - ציטוט: url-status (link)
6. ↑  "The Cabinet: Yoshihide SUGA". *Prime Minister of Japan and His Cabinet*. נבדק ב-2020-08-28.`{{cite web}}`: תחזוקה - ציטוט: url-status (link)
7. ↑  "Can-Do Attitude Took Yoshihide Suga From Strawberry Fields to Japan's Pinnacle". *www.wsj.com*. The Wall Street Journal. 4 בספטמבר 2020. נבדק ב-14 בספטמבר 2020. `{{cite web}}`:  (עזרה)
8. ↑  Marutani, Hiroshi (2019-01-27). "Who is Chief Cabinet Secretary Yoshihide Suga?". *Nikkei Asian Review*. נבדק ב-2020-09-01.`{{cite web}}`: תחזוקה - ציטוט: url-status (link)
9. ↑  "'Suganomics' from A to Z: policies of Japan's PM front-runner". *www.asia.nikkei.com/*. Asia Nikkei Review. 2 בספטמבר 2020. נבדק ב-4 בספטמבר 2020. `{{cite web}}`:  (עזרה)
10. ↑  McCurry, Justin (2015-09-30). "Japanese politician in sexism row after call for women to have more babies". *the Guardian*. נבדק ב-2020-08-28.`{{cite web}}`: תחזוקה - ציטוט: url-status (link)
11. ↑  Shigeta, Shunsuke (2020-04-24). "Abe's right-hand man wants a Japan less reliant on China". *Nikkei Asian Review*. נבדק ב-2020-08-28.`{{cite web}}`: תחזוקה - ציטוט: url-status (link)
12. ↑  Kuronuma, Susumu (2020-09-01). "Abe's silent nod opened floodgates of support for longtime aide". *Nikkei Asian Review*. נבדק ב-2020-09-01.
13. ↑  Kiyoshi Takenaka, Japan's Suga opposes actions that boost tension in South China Sea, רויטרס, ‏21 באוקטובר 2020
14. ↑  Kunihiko Miyake, Why did Suga choose Vietnam and Indonesia for his first official trip as prime minister?, The Japan Times, ‏15 באוקטובר 2020
15. ↑  Japan to sign agreement allowing arms exports to Vietnam: Nikkei, רויטרס, ‏14 באוקטובר 2020
16. ↑  Japan PM Suga aims to meet with Biden as soon as possible, רויטרס, ‏22 בדצמבר 2020
17. ↑  YUKIO TAJIMA, TAKUYA MIZOROGI, Suga embarks on 'green' diplomacy, starting with US climate summit, Nikkei Asia, ‏10 בדצמבר 2020
18. ↑  Anne Gearan, Simon Denyer, Biden hosts Japan’s Suga as first foreign leader at the White House, וושינגטון פוסט, ‏16 באפריל 2021
19. ↑  In New Year's address, Suga vows to contain virus and hold Olympics, The Japan Times, ‏1 בינואר 2021
20. 1 2  Japan virus outbreaks, scandals sap public support for Suga, AP NEWS, ‏2021-04-20 (באנגלית)
21. ↑  Satoshi Sugiyama, Putting economy first, Suga hesitant to rein in Go To Travel program, The Japan Times, ‏2020-12-01 (ב־American English)
22. ↑  Ryusei Takahashi, Japan to suspend Go To Travel program nationwide from Dec. 28 to Jan. 11, The Japan Times, ‏2020-12-14 (ב־American English)
23. ↑  Satoshi Sugiyama, Ryusei Takahashi, Japan PM Suga voices regret over dinner that flouted coronavirus guidelines, The Japan Times, ‏2020-12-16 (ב־American English)
24. 1 2 3 4  Helen Regan and Junko Ogura CNN, Japan's Suga declares state of emergency for Tokyo as Covid-19 cases surge, CNN
25. ↑  Yoshihide Suga to step down as Japan's prime minister, BBC News, ‏3 בספטמבר 2021
26. ↑  Japan’s Prime Minister Will Step Aside After Just a Year in Office, ניו יורק טיימס, ‏3 בספטמבר 2021
27. ↑  "Suga's Cabinet Approval Rating Rises in March, Kyodo Poll Shows". *Bloomberg.com* (באנגלית). 2021-03-21. נבדק ב-2021-09-19.
28. ↑  Survey: Suga Cabinet approval rating ties record low of 33% | The Asahi Shimbun: Breaking News, Japan News and Analysis, The Asahi Shimbun (באנגלית)
29. ↑  Survey: Olympic support up, but Cabinet approval rate drops to 28% | The Asahi Shimbun: Breaking News, Japan News and Analysis, The Asahi Shimbun (באנגלית)
30. ↑  "プロフィール". *内閣官房長官・衆議院議員　菅（すが）義偉 ホームページ* (ביפנית). נבדק ב-2020-08-28.`{{cite web}}`: תחזוקה - ציטוט: url-status (link)

|  |  |  |
| --- | --- | --- |
| **הקודם**:**שינזו אבה** | **ראש ממשלת יפן(רשימה)** | **הבא**: |

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA19633512
* GND: 1217782125
* ISNI: 0000 0003 7572 1745
* LCCN: no2022075214
* NDL: 001103787
* VIAF: 252580009
* WorldCat: viaf-252580009

 |